השיטפונות באירופה (2016)

השיטפונות באירופה בשנת 2016 התרחשו בסוף מאי ותחילת יוני 2016 לאחר מספר ימים של גשמים עזים החלו הצפות ושיטפונות באירופה, בעיקר בגרמניה ובצרפת, אך גם באוסטריה, בלגיה, רומניה, מולדובה, הולנד ובריטניה. הנהרות נקר, הדנובה, הריין, הסיין ויובליהם עלו על גדותיהם והציפו שטחים שבסביבותיהם. לפחות 21 בני אדם נהרגו בשיטפונות.

 מדינות שהוצפו 
 גרמניה 
הכפר בראונסבאך בבאדן-וירטמברג, שבגרמניה, נפגע בצורה הקשה ביותר מהשיטפונות. לאחר שיטפונות בזק שהתרחשו ב-29 במאי 2016, בשעה שיובלים של הנהר קוצ'ר הציפו את רחובות הכפר תוך דקות ספורות, הכבישים כוסו בסלעים, עצים והריסות של מכוניות. למרות הפגיעה הקשה בתשתיות, איש לא נהרג בבראונסבאך. ארבעה בני אדם נהרגו במדינת בבאדן-וירטמברג, שלושה מהם בשיטפונות, והקורבן הרביעי, ילדה בת 13, נהרגה כשחיפשה מחסה מהגשם מתחת לגשר רכבת ליד שטוטגרט.David Sims (31 May 2016)Germany: Deadly flash floods leave Braunsbach buried under rocks, trees and car wrecks, International Business Times בין ההרוגים היו צעיר בן 21 וכבאי בן 38, שניסו לחלץ לצעיר ונהרגו יחד אתו, במעבר תת-קרקעי מוצף, כשנבלעו לתוך בור ביוב פתוח.Zwei Männer in der Unterführung in die Tiefe gesogen, Die Welt, in German

לפחות שבעה בני אדם נהרגו בבוואריה, במדינה זו שבגרמניה השלטונות הכריזו על מחוזות שלמים כ"אזורי אסון". העיירות טריפטרן וסימבאך שעל נהר אין הוצפו בשיטפונות. שלוש נשים נמצאו מתות במרתף בית שהוצף בסימבך, אישה שטבעה נמצאה צפה על בול עץ ליד הכפר ג'ולבאך, לאחר שביתה התמוטט.David Sims (2 June 2016)Germany declares second disaster area as floods kill at least four and devastate towns in Bavaria, International Business Times

ב-2 ביוני דווח בבוואריה, ששני גברים בני 75 ו-65, נמצאו מתים בסימבך. בנוסף, דווח על ארבעה נעדרים. רחובות נסחפו וגשרים נהרסו. מפלס מי נחל סימבך עלה תוך שעות מגובה חצי מטר למפלס בגובה של 5 מטרים. שני בני אדם נעצרו באשמת ביזה.Fünftes Todesopfer nach Unwetter in Bayern geborgen, Der Westen, in GermanSechster Hochwasser-Toter in Niederbayern gefunden, Rheinische Post, in German קורבן שביעי, גבר בן 72, מת בבית החולים לאחר שחולץ מהשיטפונות.Siebtes Opfer nach Hochwasser-Katastrophe, Die Welt, in German

ב-3 וב-4 ביוני דווח שוב על סופות גשמים עזות בדרום גרמניה.Alarmstufe Orange in 25 Landkreisen: Bis zu 40 Liter Regen pro Quadratmeter, Focus, in German 81 בני אדם נפצעו בפסטיבל רוק אם רינג, 15 מהם באורח קשה, לאחר שברק פגע בקהל ב-3 ביוני, בערב. פרמדיקים בצעו החייאה בשני בני אדם; עם זאת, אף אחד מהם לא היה בסכנת חיים.More than 70 people injured after lightning strikes at Germany's Rock am Ring festival for second year in a row, The Independent מאות עזבו את הפסטיבל ב-4 ביוני, הוא הופסק זמנית למשך מספר שעות אך לאחר שסופות הברקים והרעמים חלפו, נמשך הפסטיבל, מאוחר יותר, עוד באותו הערב. הפסטיבל לא התקיים ב-5 ביוני, משום שהרשויות שללו את רישיונות הפסטיבל להמשך קיומו. 90,000 המבקרים נאלצו לעזוב."Rock am Ring": 15 Schwerverletzte nach Blitzeinschlägen, FocusUnwetter-Chaos: "Rock am Ring" öffnet Eingänge wieder, Der Spiegel, in GermanUnwetter-Chaos: "Rock am Ring" vorzeitig abgebrochen, Der Spiegel

ב-4 ביוני, באזור בון, השיטפונות נגרמו מעליית מפלס המים ביובלים של נהר הריין. בבוואריה עילית הוכרז על "מצב אסון", על ידי השלטונות, בבוואריה התחתונה היו יותר מ-140 פעולות חילוץ.

הערכות הראשוניות של הנזקים הסתכמו במיליארד אירו, בבוואריה בלבד. השטח המוצף שם היה גדול פי שניים מאגם כימזה.Triftern nach der Hochwasserkatastrophe: Ein Dorf im Schlamm, Der Spiegel

 צרפת 
ממוזער|300 פיקסלים |מפלס השיטפון בנהר הסיין בפריז 2016 מול גובה השיטפון בשנת 1910
בצרפת, נהר הסיין עלה על גדותיו, עיירה אחת פונתה וארבעה אנשים נהרגו בשיטפונות. אישה בת 86 נמצאה מתה לאחר שביתה הוצף. גבר בן 74 נמצא מת כשהוא רכוב על סוס דרומית לפריז.Thousands evacuated, two dead, as France declares flood emergency, Reuters

מחלק מהאזורים לאורך נהר סן, בצרפת, נתקבלו דיווחים על ההצפות הקשות ביותר שנראו מזה מאה שנה. בנפת לורט, דווח, שירדו גשמים בכמות של שישה שבועות תוך שלושה ימים. נהגים בכביש המהיר נחלצו על ידי הצבא. בפריז בוטלו הפלגות הסירות על נהר הסן. מוזיאון הלובר סגר את הכניסה לציבור הרחב ב-2 ביוני עד 3 ביוני כדי לאבטיח שיצירות האמנות לא יפגעו, במקרה של הצפה שתגרם מנהר הסן. השיטפון בפריז היה צפוי להגיע לשיא בשעה שגובה מי הנהר הגיעו לגובה 6.30 מטרים מעל לגובה הרגיל. בשנת 1982 הגיע גובה מי הנהר לגובה של 6.18 מטרים. גובה זה היה מתחת לגובה השיטפון שהיה בשנת 1955. אז הגיע גובה מי הנהר לגובה של 7.12 מטרים, השיטפון של פריז בשנת 1910 התרחש כשרמות גובה המים בנהר הגיעו ל־8.62 מטרים מעל לגובה הרגיל.

בברטאן ובקורסיקה, לעומת זאת, הייתה בצורת במהלך חודש מאי.

 בלגיה 
דווח על הצפות בכמה אזורים בבלגיה שהתרחשו בעקבות ארבעה ימים של גשם זלעפות.Six dead and thousands trapped as floods sweep Western Europe, Metro.co.uk ההצפות גבו לפחות שלושה הרוגים ברחבי המדינה. גבר בן 60 מת בין חרסין להרג'ימונט לאחר שנסחף בנהר בניסיון להזיז את הכוורות שלו. בוולקנראדט נמצאה גופתה של אישה בת 80, לאחר שנחל באיון עלה על גדותיו.Unwetter in Welkenraedt: Vermisste Frau tot aufgefunden, Grenzecho.net הגשמים הרבים גבו את חייו של גבר בן 83 בעיריית מומיניס בולוניה.Derde dode in België door wateroverlast, NU.nl

 רומניה 
ביום שישי, 3 ביוני דיווחו הרשויות ששני בני אדם נהרגו ו-200 בני אדם פונו מבתיהם בשעה שהשיטפונות שטפו חלקים ממזרח רומניה. משרד הפנים דיווח כי 7,000 כבאים, שוטרים ואחרים נשלחו במהלך הלילה של יום שישי לסייע במאמצי החילוץ בהצפות. המשרד הודיע שאדם אחד נהרג במזרח המדינה. במחוז בקאו, במזרח רומניה, נמצא אדם נוסף שטבע.

 נפגעים 
מדינה הרוגיםפצועיםנעדריםסה"כ הערות שוליים

 תגובות 
שר הפנים של בוואריה, יואכים הרמן, הכריז על סיוע כספי לנפגעים. נשיא צרפת פרנסואה הולנד הצהיר "כשיש תופעות מזג אוויר קשות כל כך, שעלינו להבין שאנחנו צריכים לפעול ברמה הגלובלית". הוא אמר בפגישה שהוא השתתף בה "מה שקורה כעת, במיוחד בפריז ובאזורים מסוימים, הוא יוצא דופן". קנצלרית גרמניה אנגלה מרקל הביעה את תנחומיה לקרובי הקורבנות.Merkel trauert um Opfer des Hochwassers, Süddeutsche Zeitung, in German

 אירועי מזג אוויר קשים נוספים 
 גרמניה 
ב-7 ביוני בערב, סופת טורנדו, מלווה בסופות ברקים ורעמים, גרמה לנזק חמור בחלקים הצפון מזרחיים של העיר המבורג. עצים נעקרו והועפו גגות. דווח על 254 פעולות חילוץ של צוותי כיבוי והצלה באותו ערב. מצב חירום הוכרז זמנית בעיר.Windhose richtet großen Schaden an, Die Zeit, in German גם במדינת שלזוויג-הולשטיין הסמוכה דווח על טורנדו. המטאורולוג אדריאן לייזר דיווח על הצטברות תופעות "מפתיעות בחלקן" ו"על תנאים מטאורולוגיים מיוחדים".Tornados: Gefahr erstmal vorüber - doch sie könnten vermehrt wiederkommen, shz.de

 הממלכה המאוחדת 
גשם כבד גרם לסדרה של שיטפונות בזק בחלקים נרחבים של הממלכה המאוחדת החל מה- 7 ביוני 2016; עם זאת, אירוע זה נגרם ממערכת מזג אוויר שונה מאשר זו שגרמה להצפות במרכז היבשת האירופית.

 קישורים חיצוניים 

 Climate Change, Impacts and Vulnerability in Europe 2016 
 פייסבוק, חדשות 24/7, שיטפונות קשים באירופה: צרפת - מצב חירום הוכרז עקב הצפות, מוזיאון הלובר בפריז נסגר - גרמניה: 5 בני אדם נהרגו בהצפות

 הערות שוליים 

*
קטגוריה:סן
קטגוריה:דנובה
קטגוריה:גרמניה: נהרות
קטגוריה:צרפת: נהרות
קטגוריה:אסונות ב-2016
קטגוריה:אסונות טבע ב-2016
קטגוריה:2016 בגרמניה
קטגוריה:2016 בצרפת
קטגוריה:אסונות טבע
קטגוריה:אירופה: אסונות טבע
קטגוריה:אירופה: שיטפונות
קטגוריה:2016 באירופה